smcproject/ml-wiki-sentences huggingface dataset:
കണ്ണൂർ ജില്ലയിലെ ആദ്യത്തെ വന്യജീവി സങ്കേതമായ ആറളം വന്യജീവി സങ്കേതം പോലെതന്നെ കൊട്ടിയൂർ വന്യജീവി സങ്കേതവും ബന്ദിപ്പൂർ ദേശീയോദ്യാനത്തോട് ചേർന്നാണ് കിടക്കുന്നത്.
സമുദ്രനിരപ്പിൽ നിന്നും 74 മീറ്റർ മുതൽ 1361 മീറ്റർ വരെ ഉയരത്തിൽ സ്ഥിതിചെയ്യുന്ന, 30.3798 ച.
വിസ്തൃതിയിൽ വ്യാപിച്ചുകിടക്കുന്ന ഈ സംരക്ഷിത പ്രദേശത്തിൽ നിത്യഹരിതവനങ്ങൾ , അർദ്ധ നിത്യഹരിത വനങ്ങൾ , ഇലപൊഴിയും വനങ്ങൾ , പുൽമേടുകൾ എന്നിവ കാണപ്പെടുന്നു.
ബാവലിപ്പുഴ ഈ വന്യജീവി സങ്കേതത്തിൻറെ അതിർത്തിയിലൂടെയാണ് ഒഴുകുന്നത്.
ഇതിനോട് ചേർന്നാണ് പ്രസിദ്ധമായ കൊട്ടിയൂർ തീർത്ഥാടന കേന്ദ്രം സ്ഥിചെയ്യുന്നത്.
സസ്യജാലങ്ങളും ജീവിവർഗങ്ങളും അതിർത്തികൾ എത്തിച്ചേരാനുള്ള വഴി അടുത്തുള്ള വിമാനത്താവളം : കണ്ണൂർ അടുത്തുള്ള റയിൽവേ സ്റ്റേഷൻ : തലശ്ശേരി ബസ് റൂട്ട് : തലശ്ശേരി-കൂത്തുപറമ്പ-കൊട്ടിയൂർ (60 കി.മീ.) ചിത്രശാല പാലുകാച്ചി മല നിടുംപോയിലിൽ സ്ഥാപിച്ചിട്ടുള്ള ബോർഡ് അവലംബം ↑ G.O.(p) 17/2011/F WLD Dated 01.03.2011 ↑ ↑ http://www.thehindu.com/todays-paper/tp-national/tp-kerala/Wildlife-sanctuary-area-in-Kannur-increases/article14698496.ece
കൊട്ടുപാട്ട് ഇംഗ്ലീഷ് വിലാസം https://ml.wikipedia.org/wiki/Kottupattu ആദിവാസി കലാമേളയോടനുബന്ധിച്ച് കാഞ്ഞങ്ങാട് നടന്ന 'കൊട്ടുപാട്ട്'
ഒരു ആദിവാസി കലാരൂപമാണ് കൊട്ടുപാട്ട് . ' ഇടനാടൻ പാട്ട് ' എന്നും ഇത് അറിയപ്പെടുന്നു.
കൊല്ലം ജില്ലയിലെ ആദിവാസികൾക്കിടയിലാണ് ഈ  നൃത്തരൂപം ഇന്ന് പ്രചാരത്തിമുള്ളത്.
അച്ഛെ / ഗുരുവിനെ   വധിച്ചവരോട് പ്രതികാരം ചെയ്യാൻ പോകുന്നവർ പാടുന്ന പാട്ടാണിത് എന്നാണ് ഐതിഹ്യം.
കുരുത്തോല കൊണ്ടുണ്ടാക്കിയ രൂപത്തിൽ പന്തം കൊളുത്തിവെച്ച് അതിന് ചുറ്റും പാട്ടുപാടി നൃത്തം വെക്കുന്നു.
മരു, കരു, പറ, തുടി, എന്നീ വാദ്യങ്ങൾ നർത്തകർ ഉപയോഗിക്കുന്നു.
കൊട്ടുവള്ളിക്കാട്
എറണാകുളം ജില്ലയിൽ വടക്കേക്കര പഞ്ചായത്തിൽ വടക്ക്പടിഞ്ഞാറേ അറ്റത്തുള്ള ഒരു ചെറിയ ഗ്രാമമാണ് കൊട്ടുവള്ളിക്കാട് .
വടക്കൻ പറവൂരിനും കൊടുങ്ങല്ലൂരിനും മധ്യത്തിലാണ്‌ കൊട്ടുവള്ളിക്കാട് സ്ഥിതി ചെയ്യുന്നത്.
അവലംബം ↑ http://lsg.kerala.gov.in/reports/lbMembers.php?lbid=627/ Archived 2016-03-05 at the Wayback Machine .
തദ്ദേശ സ്വയംഭരണ സ്ഥാപനങ്ങളുടെ Website
കൊട്ടുകര
കൊട്ടുകര ഒരു  ചെറിയ അങ്ങാടിയാണ്  കൊണ്ടോട്ടി  നഗരസഭയിലെ  15 വാർഡുമാണ്  ഏറ്റവും അടുത്തുള്ള  പട്ടണം കൊണ്ടോട്ടിയാണ്  ഇതു  വഴിയാണ്  കോഴിക്കോട് -പാലക്കാട്‌  ദേശിയപാത  കടന്നു പോകുന്നത്
PPMHSS SCHOOL KOTTUKARA 
AMLP SCHOOL KOTTUKKARA
സ്ഥിതി ചെയ്യുന്നത്  കൊട്ടുകരയിലാണ്
കൊട്ടിയൂർ വൈശാഖ ഉത്സവം ഇംഗ്ലീഷ് വിലാസം https://ml.wikipedia.org/wiki/Kottiyoor_Vysakha_Mahotsavam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഉത്തരകേരളത്തിൽ കണ്ണൂർ ജില്ലയിൽ സ്ഥിതിചെയ്യുന്ന കൊട്ടിയൂർ ക്ഷേത്രത്തിൽ ഇടവത്തിലെ ചോതി നക്ഷത്രം തൊട്ട്‌ മിഥുനത്തിലെ ചിത്തിര നക്ഷത്രം വരെയുള്ള (മേയ് മാസം മദ്ധ്യത്തോടെ തുടങ്ങി ജൂൺ മദ്ധ്യത്തോടെ) ദിവസങ്ങളിലാണ് ഉത്സവം നടക്കുന്നത്.
28 ദിവസങ്ങളിലായാണ് ഉത്സവം.
ഭണ്ഡാരം എഴുന്നളളത്തുനാൾ മുതൽ ഉത്രാടം നാള്വവരെ ദേവന്മാരുടെ ഉത്സവം.
തിരുവോണം മുതൽ ആയില്യം വരെ മനുഷ്യരുടെ ഉത്സവം.
മകം മുതൽ ഭൂതഗണങ്ങളുടെ ഉത്സവം എന്നാണ്‌ വിശ്വാസം.
ഭഗവാൻ പരമശിവനെ അപമാനിക്കാൻ സതിയുടെ പിതാവായ ദക്ഷൻ യാഗം നടത്തിയ സ്ഥലമ്മാണ് കൊട്ടിയൂർ.
ആറ്റുകാൽ, കൊടുങ്ങല്ലൂർ, ചക്കുളത്ത്കാവ്, ചെട്ടികുളങ്ങര, ഓച്ചിറ, ചോറ്റാനിക്കര മുതലായവ പോലെ കേരളത്തിൽ ശബരിമല മാറ്റിനിർത്തിയാൽ ഉത്സവകാലത്ത് കൂടുതൽ ആളുകൾ സന്ദർശിക്കുന്ന ക്ഷേത്രമാണ് അക്കരെ കൊട്ടിയൂർ.
(അവലംബം ആവശ്യമാണ്)
കണ്ണൂർ ജില്ലയുടെ കിഴക്ക്, വയനാട് ജില്ലയോട് ചേർന്നാണ് കൊട്ടിയൂർ.
വളപ്പട്ടണം പുഴയുടെ കൈവഴിയായ ബാവലിപ്പുഴ കൊട്ടിയൂരിനെ രണ്ടായി മുറിയ്ക്കുന്നു.
പുഴയുടെ തെക്കു ഭാഗത്താണ് ഇക്കരെ കൊട്ടിയൂർ ക്ഷേത്രം .
ഇവിടെ സ്ഥിരം ക്ഷേത്രമുണ്ട്.
വടക്കുഭാഗത്താണ് അക്കരെ കൊട്ടിയൂർ ക്ഷേത്രം .
വൈശാഖ ഉത്സവം നടക്കുന്ന അക്കരെ കൊട്ടിയൂരിൽ ഉത്സവകാലത്തേക്ക് മാത്രമായി ക്ഷേത്രം കെട്ടിയുണ്ടാക്കും.
ഉത്സവകാലത്ത് ഇക്കരെ കൊട്ടിയൂർ ക്ഷേത്രത്തിൽ പൂജകൾ ഉണ്ടാവില്ല.
ശങ്കരാചാര്യരാണ് ക്ഷേത്രത്തിലെ ഉത്സവചിട്ടകൾ ഏകീകരിച്ചത്.
മേട മാസം വിശാഖം നാളിൽ ഉത്സവത്തെകുറിച്ച് ആലോചിക്കുന്നതിന് ഇക്കരെ കൊട്ടിയൂരിൽ പ്രാക്കൂഴം കൂടും.
കൂടാതെ കൊട്ടിയൂരിൽ നിന്ന് പതിമൂന്നു കിലോമീറ്റർ അകലെയുള്ള മണത്തണയിലെ ശ്രീപോർക്കലി ക്ഷേത്രത്തിനു അടുത്തുള്ള ആയില്യർ കാവിലും ആലോചന നടക്കും.
ഇരുപത്തിയെട്ടു ദിവസം നീളുന്ന വൈശാഖ ഉത്സവം തീരുമ്പോൾ പൂജകൾ മുഴുവനാകരുതെന്നാണ് വൈദികവിധി.
ഉത്സവം തുടങ്ങുന്നത് കഴിഞ്ഞ കൊല്ലം മുഴുവനാകാതിരുന്ന പൂജകൾ പൂര്ത്തിയാക്കിക്കൊണ്ടാണ്.
നീരെഴുന്നള്ളത്ത് സംഘം ഇക്കരെ കൊട്ടിയൂരിൽനിന്ന് പടിഞ്ഞീറ്റ നമ്പൂതിരിയുടെയും സമുദായി ഭട്ടതിരിപ്പാടിന്റെയും നേതൃത്വത്തിൽ കാട്ടുവഴികളിലൂടെ സഞ്ചരിച്ച് മന്ദഞ്ചേരിയിലെ കൂവപ്പാടത്ത് എത്തും.
ഒറ്റപ്പിലാൻ എന്ന കുറിച്യസ്ഥാനികൻ, ജന്മാശാരി, പുറംകലയൻ എന്നീ അവകാശികൾ അവിടെ കാത്തുനിൽക്കും.
കൂവയില പറിച്ചെടുത്ത് ബാവലിയിൽ സ്‌നാനം നടത്തി കൂവയിലയിൽ ബാവലിതീർഥം ശേഖരിച്ച് അക്കരെ ദേവസ്ഥാനത്ത് എത്തും.
ബാവലിതീർഥം സ്വയംഭൂവിലും മണിത്തറയിലും തളിച്ച് ശുദ്ധിവരുത്തും.
കുറിച്ച്യരുടെ വാസസ്ഥമായി മാറിയ കൊട്ടിയൂരിൽ ഒരിക്കൽ ഒരു കുറിച്ച്യയുവാവ് തന്റെ അമ്പിന്റെ മൂർച്ചകൂട്ടാനായി അവിടെ കണ്ട ശിലയിൽ ഉരച്ചപ്പോൾ ശിലയിൽ നിന്ന് രക്തം വാര്ന്നു .
അത് അറിഞ്ഞെത്തിയ പടിഞ്ഞീറ്റ നമ്പൂതിരി കൂവയിലയിൽ കലശമാടിയെന്നാണ് ഐതിഹ്യം.
ഇടവത്തിലെ ചോതി നാളിൽ നടക്കുന്ന നെയ്യാട്ടത്തോടെയാണ് ഉത്സവം ആരംഭിക്കുന്നത്.
അന്നു സന്ധ്യയോടെ വയനാട്ടിലെ മുതിരേരിക്കാവിൽ നിന്നു വാൾ എഴുന്നള്ളത്ത് ഇക്കരയിലെത്തും.
സംഹാരരുദ്രനായ വീരഭദ്രൻ ദക്ഷന്റെ ശിരസ്സറുത്ത ശേഷം ചുഴറ്റിയെറിഞ്ഞ വാൾ ചെന്നു വീണ സ്ഥലമാണ് മുതിരേരി എന്നാണ് വിശ്വാസം.
കുറ്റിയാടി ജാതിയൂർ മഠത്തിൽ നിന്നുള്ള അഗ്നിവരവ് പിന്നെയൊന്ന്.
വാൾ ഇക്കരെ ക്ഷേത്രത്തിൽ വച്ചശേഷം പടിഞ്ഞാറ്റെ നമ്പൂതിരിയുടെ നേതൃത്വത്തിൽ അഗ്നി അക്കരെ ക്ഷേത്രത്തിലേക്ക് കൊണ്ടു പോകും.
അക്കരെ ക്ഷേത്രത്തിൽ 5 കർമ്മി്കൾ ചേർന്ന്  പാതിപൂണ്യാഹം കഴിച്ച് ചോതി വിളക്ക് തെളിയിക്കും.
ചോതി വിളക്ക് തയ്യാറാക്കുന്നത് മൂന്നു മൺതാ‍ലങ്ങളിൽ നെയ്യ് ഒഴിച്ചാണ് .
രാവിലെ കോട്ടയം എരുവട്ടിക്ഷേത്രത്തിൽനിന്നു് ഇതിനു വേണ്ട എണ്ണയും വിളക്കുതിരിയും കൊണ്ടുവരും.
ഈ ചടങ്ങ് കഴിഞ്ഞാൽ “നാളം തുറക്കൽ എന്ന ചടങ്ങാണ് .
ഉത്സവം തുടങ്ങുന്നത് അഷ്ടബന്ധം നീക്കികൊണ്ടാണ്,   ആ മണ്ണ് ഭക്തർക്ക് പ്രസാദമായി നല്കുനന്നു
മൂന്നാം ദിവസമായ വൈശാഖത്തിൽ ഭണ്ഡാരം എഴുന്നെള്ളിപ്പാണ്.
ഭാണ്ടാരങ്ങൾ സൂക്ഷിക്കുന്നത്  കൊട്ടിയൂരിനടുത്തുള്ള മണത്തണയിലെ കരിമ്പനയ്ക്കൽ ഗോപുരത്തിലാണ്.
മണത്തണ ഗ്രാമത്തിൽ നിന്ന് സ്വർണ്ണം, വെള്ളി പാത്രങ്ങളും ദൈവിക ആഭരണങ്ങളും ഒക്കെ കൊണ്ടുവരും.
ഇവയുടെ സൂക്ഷിപ്പവകാശികളായ കുടവതികൾ, ഏഴില്ലക്കാർ തുടങ്ങിയ തറവാട്ടുകാർ അടിയന്തരം നടത്തുന്ന യോഗികളുടെ നേതൃത്വത്തിൽ വാദ്യമേളങ്ങളോടെയും ഗജവീരന്മാരുടെയും അകമ്പടിയോടെ കൊട്ടിയൂരിലേക്ക് എഴുന്നള്ളിച്ച് കൊണ്ടുവരും.
ഇതിനുശേഷമാണ് നെയ്യാട്ടം.
ഇതിനുള്ള നെയ്യ് പ്രത്യേക വ്രതാനുഷ്ഠാനത്തോടെയാണ് കൊണ്ടു വരുന്നത്.
തറ്റുടുത്ത്, ചൂരൽവള കഴുത്തിലണിഞ്ഞ് ചെറിയ തെരികയിൽ നെയ്ക്കുടം തലയിലേറ്റിയാണ് വരുന്നത്.
അതിനു ശേഷം മാത്രമേ സ്ത്രീ ഭക്തർക്ക്  പ്രവേശനം ഉള്ളൂ..
നെയ്യാട്ടം കഴിഞ്ഞാൽ ഇളനീരാട്ടമാണ്.
മലബാറിലെ തിയ്യസമുദായക്കാരാണ് ഇതിനു വേണ്ട ഇളനീരുകൾ എത്തിക്കുന്നത്.
ഇതിനായി അവർ വിഷു മുതൽ വ്രതം ആരംഭിക്കുന്നു.
കൂത്തുപറമ്പിനടുത്തുള്ള എരുവട്ടിക്കാവിൽ നിന്ന് എണ്ണയും ഇളനീരും വാദ്യാഘോഷങ്ങളോടെയാണ് എത്തിക്കുന്നത്.
ഇതിന് നേതൃത്വം നല്കുന്നത് ഏരുവട്ടി തണ്ടയാനായിരിക്കും.
ഇവർക്ക്  കിരാത മൂർത്തിയുടെ അകമ്പടിയുണ്ടായിരിക്കും എന്നാണ് വിശ്വാസം.
ഇവർ കൊട്ടിയൂരുള്ള മന്ദം ചേരിയിലെത്തി ഇളംനീർ വയ്ക്കാനുള്ള രാശി കാത്തിരിക്കുന്നു.
ക്ഷേത്രത്തിലെ രാത്രി പൂജാകർമ്മങ്ങൾ കഴിഞ്ഞാൽ ഇളംനീർ വെപ്പിനുള്ള രാശി വിളിക്കും.
ഇതോടെ ഭക്തന്മാർ സ്വയം മറന്ന് ഇളനീർ കാവോടുകൂടി വാവലി പുഴയിൽ മുങ്ങി ക്ഷേത്രത്തിലേക്ക് ഓടുന്നു..
ആ ദിവസം ഭക്തർ ആയിരക്കണക്കിന് ഇളനീരുകൾ ശിവലിംഗത്തിനു മുമ്പിൽ സമർപ്പിക്കും.
അതിന്റെ പിറ്റേ ദിവസം മേൽശാന്തി ഇളനീർ ശിവലിംഗത്തിനു മേൽ അഭിഷേകം ചെയ്യും.
ഇത് ഇളനീരാട്ടം എന്നറിയുന്നു.
ഉത്സവം തുടങ്ങി ആദ്യ പതിനൊന്നു ദിവസം ശിവൻ കോപാകുലനായിരിക്കും, കോപം തണുക്കാൻ നീരഭിഷേകം, ഇള നീരഭിഷേകം, കളഭാഭിഷേകം എന്നിവ നിർത്താതെ ചെയ്തു കൊണ്ടിരിക്കും.
മറ്റൊരു ക്ഷേത്രത്തിലും ഇല്ലാത്ത ഒരു ചടങ്ങാണ് രോഹിണി ആരാധന അല്ലെങ്കിൽ ആലിഒംഗന പുഷ്പാഞജലി.
വിഗ്രഹത്തെ കുറുമാത്തൂർ വലിയ നമ്പൂതിരിപ്പാട് ശൈവ സാന്ത്വനത്തിനായി പുഷ്പവൃഷ്ടി നടത്തി ആലിംഗനം ചെയ്യും.
പൂജകൻ ഇരുകൈകളാലും ചുറ്റി പിടിച്ചു വിഗ്രഹത്തിൽ തല ചേർത്തു  നില്ക്കും സതി നഷ്ടപ്പെട്ട ശ്രീപരമേശ്വരനെ വിഷ്ണു I വിഷ്ണു സാന്ത്വനിപ്പിക്കുന്നതിന്റെ  പ്രതീകമാണത്രേ ഈ ചടങ്ങ്.
ഉത്സവത്തിന്റെ ഭാഗമായി രണ്ട് ആനകളുടെ പുറത്ത് ശിവനേയും പാർവതിയേയും എഴുന്നെളിയ്ക്കും
മകം നാൾ മുതൽ സ്ത്രീകൾക്ക്  കൊട്ടിയൂർ ക്ഷേത്രത്തിലേക്ക് പ്രവേശനമില്ല.
മുഴക്കുന്ന് ഗ്രാമപഞ്ചായത്തിലെ നല്ലൂരിലുള്ള ബാലങ്കര എന്ന സ്ഥാനത്ത് നിന്ന് വ്രതാനുഷ്ഠാനങ്ങളോടെ നല്ലൂരാന്മാതർ കൊട്ടിയൂരിലേക്ക് കലങ്ങൾ തലച്ചുമടായി എഴുന്നള്ളിക്കുന്ന ഒരു ചടങ്ങുണ്ട്.
കലശാട്ട് നടക്കുമ്പോൾ കലശം നിറയക്കുന്നത് ഈ കലങ്ങളിലാണ്
ഈ കലങ്ങൾ ഉപയോഗിച്ച് മകം, പൂരം, ഉത്രം നാളുകളിലുള്ള ഗൂഢകർമ്മ ങ്ങൾ നടക്കുന്നത്.
ഇത് കഴിഞ്ഞ് അത്തം നാളിൽ 1000 കുടം അഭിഷേക പൂജ.
കലശപൂജയും ചിത്തിര നാളിൽ കലശലാട്ടവും നടക്കും.
അതിനു മുൻപായി ശ്രീകോവിൽ പൊളിച്ച് മാറ്റുന്നു.
അതു കഴിഞ്ഞ് കളഭാഭിഷേകം എന്ന പേരിലറിയപ്പെടുന്ന തൃക്കലശാട്ടത്തോടെ ഉത്സവം സമാപിക്കുന്നു.
പിന്നെ അക്കരെ കൊട്ടിയൂരിൽ അടുത്ത വർഷത്തെ ഉത്സവം വരെ ആർക്കും  പ്രവേശനമില്ല.
ഓടപ്പൂവ് ഓടപ്പൂവ്
ദക്ഷന്റെ താടിയുടെ പ്രതീകമാണ്.
ഇതു് കടകളിൽ നിന്നാണ് വാങ്ങാവുന്നത്, അല്ലാതെ ക്ഷേത്രത്തിൽ നിന്നു തരുന്നതല്ല.
ഉത്സവത്തിൽ പങ്കെടുക്കുന്നവർ വാങ്ങി വീട്ടിൽ കൊണ്ടുപോയി ഉമ്മറ വാതിലിലോ പൂജാമുറി വാതിലിലോ തൂക്കുന്നു.
ദക്ഷയാഗം നടന്ന സ്ഥലമാണ് കൊട്ടീയൂർ എന്നാണ് വിശ്വാസം.
പരമശിവനെ സതി വിവാഹം ചെയ്തതിൽ ഇഷ്ടപ്പെടാത്ത സതിയുടെ പിതാവ്, ദക്ഷൻ പതിനാലുലോകത്തെ ശിവനൊഴികെ എല്ലാവരേയും ക്ഷണിച്ചു യാഗം നടത്തി.
ക്ഷണിച്ചില്ലെങ്കിലും സതി യാഗം കാണാൻ പോയി.
അവിടെവച്ച് പരമശിവനെ  ദക്ഷൻ അവഹേളിച്ചതിൽ ദുഃഖിതയായ സതീദേവി യാഗാഗ്നിയിൽ ചാടി ജീവനൊടുക്കി.
കൈലാസത്തിലിരുന്ന പരമശിവൻ ഇതറിഞ്ഞ് കോപാകുലനായി ജഡ പറിച്ചെടുത്ത് നിലത്തടിച്ചു.
അതിൽ നിന്നും വീരഭദ്രൻ ജനിച്ചു.
വിരഭദ്രൻ യാഗശാലയിൽ ചെന്ന് ദക്ഷന്റെ താടി പറിച്ചെരിഞ്ഞു, ശിരസറുത്തു.
ശിവൻ താണ്ഡവ നൃത്തമാടി.
ദേവന്മാരും ഋഷിമാരും ബ്രഹ്മവിഷ്ണുമാരും ശിവനെ സമീപിച്ച് ശാന്തനാക്കി.
ധക്ഷന്റെ  തല അതിനിടയിൽ ചിതറി പോയതിനാൽ ആടിന്റെ തല ചേർത്ത്  ശിവൻ ദക്ഷനെ പുനർജീവിപ്പിച്ചു.
യാഗവും പൂർത്തിയാക്കി.
പിന്നീട് ആ പ്രദേശം വനമായിമാറി.
മണിത്തറ യും വെള്ളത്തിലും കരയിലുമായി കെട്ടിയുണ്ടാക്കിയ പർണ്ണശാലകളും കുടിലുകളും ചേർന്നതാണ് താൽക്കാലിക ക്ഷേത്ര സമുച്ചയം.
ബാവലിയിൽ നിന്ന് കിഴക്കുഭാഗത്തുകൂടെ ഒഴുകിവരുന്ന വെള്ളം ക്ഷേത്രമുറ്റമായ തിരുവഞ്ചിറ യെ വലംവച്ച് പടിഞ്ഞാറോട്ടൊഴുകി ബാവലിയൽ തന്നെ ചേരും.
ബാവലിയിലെ കല്ലുകളും മണ്ണും കൊണ്ടാണ് മണിത്തറ ഉണ്ടാക്കുന്നത്.
ഐശ്വര്യദായിനിയും ആദിപരാശക്തിയുമായ ഭഗവതിയുടെ സാന്നിദ്ധ്യമുള്ള അമ്മാറക്കല്ലുമുണ്ട്.
ഉൽസവകലത്ത് 34 താൽക്കാലിക ഷെഡ്ഡുകൾ കെട്ടും.
അമ്മാരക്കല്ലിന് മേൽക്കൂരയില്ല.
ഒരു ഓലക്കുടയാണ് ഉള്ളത്.
ശ്രീ പാർവതി സങ്കൽപ്പമാണ് ഇവിടെ ഉള്ളത്.
തിരുവഞ്ചിറയിലെ ശയനപ്രദക്ഷിണം പ്രത്യേകതയുള്ളതാണ്.
മുട്ടൊപ്പം വെള്ളത്തിലൂടെ കണ്ണുകെട്ടിയാണ് ശയന പ്രദക്ഷിണം നടത്തുന്നത്.
രാപ്പകൽ ഒരുപോലെ വിറകെരിയുന്ന കൊട്ടിയൂർ ക്ഷേത്രത്തിലെ തിരുവടുപ്പുകളിൽ നിന്നു ചാരം നിത്യവും ശിവഭൂതങ്ങൾ നീക്കം ചെയ്യുന്നുണ്ടെന്നുമാണ് വിശ്വാസം.
പ്രകൃതിയോട് വളരെ ചേർന്നു നിൽക്കുന്ന ഒരു ഉത്സവമാണ്.
ഒരുപാട് ജാതിക്കാർക്ക് ആചാരപരമായി ചടങ്ങുകളുള്ള ഒരു ഉത്സവമാണ്.
വനവാസികൾ തൊട്ട് നമ്പൂതിരിമാർ വരെയുള്ള അവകാശികൾ ഇവിടെ അണിചേരും.
ഉത്സവം നടത്താൻ ചുമതലക്കാരായ വിവിധ സമുദായക്കാർ ഒരേ സ്ഥലത്താണ് താമസിക്കുന്നത് .
ക്ഷേത്രത്തിൽ പ്രദക്ഷിണം വയ്ക്കുന്നത് വെള്ളത്തിലൂടെ നടന്നാണ്.
ബ്രാഹ്മണ സ്ത്രീകൾക്ക് കൊട്ടിയൂരിൽ പ്രവേശനമില്ല.
കൂടാതെ രാജകുമാരന്മാര്ക്കും ഇവിടെ പ്രവേശനമില്ല.
എത്തിച്ചേരാവുന്ന വഴികൾ
* കണ്ണൂരിൽ നിന്ന് 68 കിലോമീറ്റർ തെക്കുകിഴക്കും തലശേരിയിൽ നിന്ന് 58 കിലോമീറ്റർ വടക്കുകിഴക്കുമാണ് കൊട്ടിയൂർ.
രണ്ടിടത്തു നിന്നും കൂത്തുപറമ്പ്- നെടുമ്പൊയിൽ -കേളൂകം വഴി കൊട്ടിയൂരിൽ എത്താം.
* വയനാടുനിന്നും വരുന്നവർ ബത്തേരി - മാനന്തവാടി - ബോയ്സ് ടൗൺ - പാൽച്ചുരം - അമ്പയത്തോടു് വഴി കൊട്ടിയൂർ എത്താം.
(മാനന്തവാടിയിൽ നിന്ന് - 25.6 കിലോമീറ്റർ, മലയോര ഹൈവേ വഴി)
* മുഴക്കുന്ന് മൃദംഗശൈലേശ്വരി ക്ഷേത്രത്തിൽ നിന്നും 24.8 കിലോമീറ്റ, മലയോര ഹൈവേ വഴി.
* തിരുനെല്ലി മഹാവിഷ്ണു ക്ഷേത്രത്തിൽ നിന്ന് - 46.8 കിലോമീറ്റർ, മലയോര ഹൈവേ വഴി
* അടുത്തുള്ള റെയിൽവേ സ്റ്റേഷൻ - കണ്ണൂർ, തലശ്ശേരി
ചിത്രശാല അക്കരെ കൊട്ടിയൂർ ക്ഷേത്രം-മറ്റൊരു ദൃശ്യം അമ്മാരക്കല്ല് കൊട്ടിയൂർ ഇളനീർ വരവ് തിരുവഞ്ചിറയിലെ പ്രദക്ഷിണം ഓടപ്പൂ ഇക്കരെ കൊട്ടിയൂർ ക്ഷേത്രം സ്രോതസ്സുകൾ Kottiyoor Vysakha Mahotsavam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.kottiyoortemple.com http://mykottiyoor.blogspot.in/2013/03/kottiyoor-temple-festival-2013_11.html യാത്ര മാസിക, മേയ് 2013 ലക്കം.
http://wikimapia.org/11360916/Akkara-Kottiyur-temple http://boolokam.com/archives/48795 Archived 2013-06-04 at the Wayback Machine .
http://www.mangalam.com/astrology/others/1156 http://www.keralabhooshanam.com/?p=147343%5Bപ്രവർത്തിക്കാത്ത+കണ്ണി%5D https://archive.today/20130702092810/sarasvm.blogspot.in/2011/11/blog-post_7978.html https://www.facebook.com/templesofkerala/posts/202611919867344 http://dlinuxacademy.blogspot.in/2012/06/blog-post_15.html അവലംബങ്ങൾ
കൊട്ടിയൂർ സമരം
1961-62 കാലത്ത് ഇന്നത്തെ കേളകം , കൊട്ടിയൂർ , കണിച്ചാർ എന്നീ  പഞ്ചായത്തുകളിൽ ഉൾപ്പെട്ട പ്രദേശങ്ങളിൽ  കുടിയിറക്കിനെതിരെ  നടന്ന പ്രക്ഷോഭം ആണ് കൊട്ടിയൂർ സമരം എന്ന പേരിൽ അറിയപ്പെടുന്നത് .
കൊട്ടിയൂർ ദേവസ്വത്തിൻറെ 27000 ഏക്കർ ഭൂമി, ഏക്കർ ഒന്നിന് ഒരു രൂപ പ്രതിഫലം നിശ്ചയിച്ചുകൊണ്ട് നായർ സർവീസ് സൊസൈറ്റിക്ക് ചാർത്തിക്കൊടുത്തുകൊണ്ടുള്ള ഒരു പത്രപ്പരസ്യം 1961-ൽ പ്രത്യക്ഷപ്പെട്ടു.
കൈമാറുന്ന സ്ഥലം സംബന്ധിച്ച് വ്യക്തതയില്ലാത്തത് കർഷകരിൽ ആശങ്കയുളവാക്കി.
വർഷങ്ങളോളമുള്ള കർഷകരുടെ കഠിനാദ്ധ്വാനം പാഴാകുന്നത് അവർക്ക് താങ്ങാനാകുമായിരുന്നില്ല.
വിദ്യാലയങ്ങൾ, ആരാധനാലയങ്ങൾ, പോസ്റ്റോഫീസ് തുടങ്ങിയ ഒട്ടനവിധി സ്ഥാപനങ്ങളും ഇവിടെ ഇക്കാലയളവിനു മുൻപേ ആരംഭിച്ചുകഴിഞ്ഞിരുന്നു.
നിയമവിധേയമായി ഭൂമി സ്വന്തമാക്കുകയും കൃഷിയിറക്കുകയും ചെയ്ത കർഷകർ കുടിയിറക്കിനെതിരായി പ്രക്ഷോഭമാരംഭിക്കാൻ തീരുമാനിച്ചു .
കുടിയിറക്കിനെ ചെറുക്കുന്നതിനായി കർഷകരുടെ നേതൃത്വത്തിൽ നടന്ന സമരമാണ് കേരളമാകെ ശ്രദ്ധയാകർഷിച്ച കൊട്ടിയൂർ സമരം .
പ്രശസ്ത കമ്യൂണിസ്ററ് നേതാവായിരുന്ന എൻ.ഇ.
ബാലറാം ആണ് പ്രക്ഷോഭ രംഗത്തെത്തിയ ആദ്യ നേതാവ്.
അദ്ദേഹം കൊട്ടിയൂർ സമരത്തിന് കമ്യൂണിസ്ററ് പ്രസ്ഥാനത്തിൻറെ പിന്തുണ പ്രഖ്യാപിച്ചതിനൊപ്പം പ്രതിഷേധയോഗങ്ങളിൽ പ്രസംഗിക്കുകയും പ്രക്ഷോഭത്തിന് വേണ്ട മാർഗനിർദ്ദേശങ്ങൾ നൽകുകയും ചെയ്തു .
പിന്നാലെ എ.കെ.ജി യും രംഗത്തെത്തിയതോടെ കർഷകർക്ക് ആത്മവിശ്വാസം വർധിച്ചു .
കൊട്ടിയൂർ സ്വതന്ത്ര കർഷക സംഘം ആണ് സമരവുമായി ബന്ധപ്പെട്ട് ആദ്യം രൂപീകരിച്ച സംഘടന .
പിന്നീട് കൊട്ടിയൂർ കുടിയാൻ സംഘവും രൂപീകരിക്കപ്പെട്ടു.
ഭൂമികൈമാറ്റത്തിനെതിരെ എ.കെ.ജി യുടെ നേതൃത്വത്തിലുള്ള ഒരു ജീപ്പ് ജാഥയും തിരുവനന്തപുരത്തേക്കു നടത്തി .
ഈ രണ്ടു സംഘ‍ടനകളുടേയും നേതൃത്വത്തിൽ ശക്തമായ പ്രക്ഷോഭങ്ങൾ നടന്നുവരവേയാണ് ഫാദർ ജോസഫ് വടക്കനും ബി.വെല്ലിംങ്ങ്ടണും സമര നേതൃത്വത്തിലെത്തുന്നത് .
ഫാദർ വടക്കൻറെ ആവേശോജ്ജ്വലമായ പ്രസംഗത്തിൽ ആകൃഷ്ടരായ ധാരാളം പേർ അദ്ദേഹം രൂപീകരിച്ച മലനാട് കർഷക യൂണിയനിൽ ചേർന്നു .
കേരളത്തിൻറെ മുഴുവൻ ശ്രദ്ധയും ആകർഷിച്ചുകൊണ്ടുള്ള ഒരു കാൽനടജാഥ ബി.വെല്ലിങ്ങ്ടന്റെ നേതൃത്വത്തിൽ കൊട്ടിയൂർ നിന്നും തിരുവനന്തപുരത്തേയ്ക്ക് ആരംഭിച്ചു .
ജാഥയുമായി സഹകരിക്കരുതെന്ന് കോൺഗ്രസ്സ് പ്രസ്താവനയിറക്കിയപ്പോൾ ജാഥയ്ക്ക് വഴിനീളെ സഹായമെത്തിക്കാനും സ്വീകരണം നൽകാനും എ.കെ.ജി., എൻ.ഇ ബാലറാം, എന്നിവരുൾപ്പെട്ട കമ്യൂണിസ്റ്റ് പാർട്ടി തയ്യാറായി.
1962 ഫെബ്രുവരിയിൽ ബി.വെല്ലിങ്ങ്ടൺ കേളകത്ത് നിരാഹാര സത്യാഗ്രഹവും ആരംഭിച്ചു .
സമരത്തെ നേരിടാനായി എം എസ് പി കാരും എത്തിയിരുന്നു .
ജനങ്ങളുടെ പ്രക്ഷോഭം ശക്തമായതോടെ എൻ.എസ്.എസ് ഭൂമി കൈമാറ്റത്തിൽ നിന്നും പിന്മാറുകയും സമരം അവസാനിക്കുകയും ചെയിതു .
അവലംബം ↑ {{ cite book }} : Cite has empty unknown parameters: | 1= and | 2= ( help ) ↑ {{ cite book }} : Cite has empty unknown parameters: | 1= and | 2= ( help )
ഖാലു
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഖാലു.
കപൂർത്തല ജില്ല ആസ്ഥാനത്തുനിന്നും 11 കിലോമീറ്റർ അകലെയാണ് ഖാലു സ്ഥിതിചെയ്യുന്നത്.
ജനങ്ങൾ തെരഞ്ഞെടുക്കുന്ന പ്രതിനിധിയായ സർപഞ്ചാണ് വില്ലേജിന്റെ പരമാധികാരി.
2011 ലെ ഇന്ത്യൻ കാനേഷുമാരി വിവരമനുസരിച്ച് ഖാലു ൽ 229 വീടുകൾ ഉണ്ട്.
ആകെ ജനസംഖ്യ 1184 ആണ്.
ഇതിൽ 621 പുരുഷന്മാരും 563 സ്ത്രീകളും ഉൾപ്പെടുന്നു.
ഖാലു ലെ സാക്ഷരതാ നിരക്ക് 53.97 ശതമാനമാണ്.
ഖാലു ലെ 6 വയസ്സിനു താഴെയുള്ള കുട്ടികളുടെ എണ്ണം 176 ആണ്.
ഇത് ഖാലു ലെ ആകെ ജനസംഖ്യയുടെ 14.86 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 418 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 343 പുരുഷന്മാരും 75 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 61 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 18.66 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖാലു ലെ 117  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 229 - - ജനസംഖ്യ 1184 621 563 കുട്ടികൾ (0-6) 176 91 85 പട്ടികജാതി 117 62 55 പട്ടിക വർഗ്ഗം 0 0 0 സാക്ഷരത 53.97 % 56.03 % 43.97 % ആകെ ജോലിക്കാർ 418 343 75 ജീവിതവരുമാനമുള്ള ജോലിക്കാർ 255 234 21 താത്കാലിക തൊഴിലെടുക്കുന്നവർ 78 70 8 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഖാവോ ഖിറ്റ്ച്ചാക്കട്ട് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Khao_Khitchakut_National_Park
ഖാവോ ഖിറ്റ്ച്ചാക്കട്ട് ദേശീയോദ്യാനം ( Thai : อุทยานแห่งชาติเขาคิชฌกูฏ ) തായ്ലാൻറിലെ ചന്താബുരി പ്രവിശ്യയിലെ ഒരു ദേശീയോദ്യാനമാണ് .
വെള്ളച്ചാട്ടങ്ങളും വനങ്ങളും വരെ ഇവിടെയുണ്ട്.
ബുദ്ധ ഫൂട്ട്പ്രിന്റ്സ് ആരാധിക്കുന്ന സ്ഥലമാണ് ഇത്.
13 വലിയ തലങ്ങളിൽ ഉള്ള വെള്ളച്ചാട്ടമാണ് ക്രാതിംഗ്.
പാർക്കിലെ ഏറ്റവും വലിയ വെള്ളച്ചാട്ടമാണിത്.
ചന്താബരി നദിയിലാണ് ഈ വെള്ളച്ചാട്ടം വീഴുന്നത്.
ചൻക്സേയും ക്ലോങ് പിബോണും പാർക്കിലെ മറ്റ് വെള്ളച്ചാട്ടങ്ങൾ ആണ്.
ഖാവോ ഖിറ്റ്ച്ചാക്കട്ട് ദേശീയോദ്യാനം 28 kilometres (17 mi) വടക്ക് കിഴക്ക് ചന്താബുരി പ്രവിശ്യയിലെ ഖാവോ ഖിചുക്കട്ട് ജില്ലയിൽ സ്ഥിതിചെയ്യുന്നു.
പാർക്കിന്റെ വിസ്തീർണ്ണം 59 ചതുരശ്ര കിലോമീറ്ററാണ്.
1,085 മീറ്റർ (3,560 അടി) ഉയരമുള്ള ഖാവോ ഫ്രാ ബാറ്റ് കൊടുമുടിയാണ് ഏറ്റവും ഉയർന്ന സ്ഥലം.
തായ്ലാന്റിലെ ഏറ്റവും ചെറിയ ദേശീയ പാർക്കുകളിൽ ഒന്നാണ് ഈ പാർക്ക്.
ഖോസോ സായി ഡാവോ വന്യജീവി സങ്കേതത്തിന്റെ അതിർത്തിയാണ് ഈ പാർക്ക്.
1977 മേയ് 4-ന് ഖാവോ ഖിറ്റ്ച്ചാക്കട്ട്  തായ്ലാൻഡിന്റെ പതിനാലാം നാഷണൽ പാർക്കായി നിലവിൽ വന്നു..
ഖാവോ ഖിറ്റ്ച്ചാക്കട്ട് ദേശീയോദ്യാനത്തിലെ ക്രാതിംഗ് വെള്ളച്ചാട്ടത്തിന് സമീപമുള്ള ദൃശ്യം.
References Khao Khitchakut National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഖാലിദ് ഹമീദ്, ബാരൻ ഹമീദ്
ആൽഫ ഹോസ്പിറ്റൽ ഗ്രൂപ്പിന്റെ ചെയർമാനും ലണ്ടൻ ഇന്റർനാഷണൽ ഹോസ്പിറ്റലിന്റെ ചെയർമാനും ചീഫ് എക്സിക്യൂട്ടീവ് ഓഫീസറുമാണ് ഖാലിദ് ഹമീദ്, ബാരൻ ഹമീദ് , സിബിഇ , ഡിഎൽ (ജനനം:1 ജൂലൈ 1941 ).
ഇതിനുമുമ്പ് ലണ്ടനിലെ ക്രോംവെൽ ഹോസ്പിറ്റലിന്റെ എക്സിക്യൂട്ടീവ് ഡയറക്ടറും ചീഫ് എക്സിക്യൂട്ടീവ് ഓഫീസറുമായിരുന്നു.
ഇന്ത്യയിലെ ലഖ്‌നൗ സ്വദേശിയാണ്.
കോമൺ‌വെൽത്ത് യൂത്ത് എക്‌സ്‌ചേഞ്ച് കൗൺസിലിന്റെ അദ്ധ്യക്ഷനാണ്.
ബ്രിട്ടീഷ് മുസ്‌ലിം റിസർച്ച് സെന്ററിലെ ബോർഡ് അംഗവും എത്‌നിക് ന്യൂനപക്ഷ ഫൗണ്ടേഷനുമാണ്.
മൈമോണിഡസ് അണ്ടേഷന്റെ എക്സിക്യൂട്ടീവ് അംഗവും ദി ലിറ്റിൽ ഫൗണ്ടേഷന്റെ ട്രസ്റ്റിയുമാണ്.
2004 ലെ ന്യൂ ഇയർ ഓണേഴ്സിൽ സിബിഇ ലഭിച്ചു.
ഡോ. ഹമീദ് വിവിധ ജീവകാരുണ്യ പ്രവർത്തനങ്ങളെ പിന്തുണയ്ക്കുന്നു.
ക്രൈസ്തവ - മുസ്ലീം - ജൂത ബന്ധങ്ങളിൽ കൂടുതൽ സംഭാവന നൽകിയതിന് 2005 ലെ സ്റ്റെർ‌ബർഗ് അവാർഡ് ലഭിച്ചു.
യുണൈറ്റഡ് കിംഗ്ഡം ഉൾപ്പെടെ വിവിധ രാജ്യങ്ങളിൽ നിന്ന് നിരവധി ദേശീയ അന്തർദേശീയ ബഹുമതികൾ അദ്ദേഹത്തിന് ലഭിച്ചിട്ടുണ്ട്.
ഇന്റർനാഷണൽ സ്റ്റുഡന്റ്സ് ഹൗസിന്റെ ഗവർണറാണ്; ലിറ്റിൽ ഫൗണ്ടേഷന്റെ പ്രസിഡന്റ്; ദി വൂൾഫ് ഇൻസ്റ്റിറ്റ്യൂട്ട് ഓഫ് അബ്രഹാമിക് ഫെയ്ത്ത്സിന്റെ ചെയർമാനും ഫ്രണ്ട്സ് ഓഫ് ബ്രിട്ടീഷ് ലൈബ്രറിയുടെ വൈസ് പ്രസിഡന്റുമാണ്.
ഈ വിഷയത്തിൽ അന്തർ-മതപരമായ കാര്യങ്ങളിലും പ്രഭാഷണങ്ങളിലും അദ്ദേഹം പങ്കാളിയാണ്.
2006-2007 വർഷത്തേക്ക് ഗ്രേറ്റർ ലണ്ടനിലെ ആദ്യത്തെ ഏഷ്യൻ ഹൈ ഷെരീഫായി ഹെർ മജസ്റ്റി രാജ്ഞി അദ്ദേഹത്തെ നിയമിച്ചു.
ആയിരം വർഷം പഴക്കമുള്ള ഈ ഓഫീസ് രാജവാഴ്ച കഴിഞ്ഞാൽ രാജ്യത്തെ രണ്ടാമത്തെ ഏറ്റവും പഴയ ഓഫീസാണ്.
2007 ഫെബ്രുവരിയിൽ ഹൗസ് ഓഫ് ലോർഡ്‌സ് അപ്പോയിന്റ്മെന്റ് കമ്മീഷൻ അദ്ദേഹത്തെ ഒരു ലൈഫ് പിയറാക്കുമെന്നും ക്രോസ്ബെഞ്ചറായി ഇരിക്കുമെന്നും പ്രഖ്യാപിച്ചിരുന്നു.
2007 മാർച്ച് 27 ന് ലണ്ടൻ ബറോയിലെ കാംഡെനിലെ ഹാംപ്‌സ്റ്റെഡിലെ ബാരൺ ഹമീദ് എന്ന നിലയിലാണ് പിയറേജ് ഗസറ്റ് ചെയ്തത്.
2007 ലെ ബ്രിട്ടീഷ് ഏഷ്യൻ എന്നും അദ്ദേഹം തിരഞ്ഞെടുക്കപ്പെട്ടു.
അദ്ദേഹത്തിന് ഭാരതസർക്കാർ പത്മശ്രീ 1992 പത്മഭൂഷൺ 2009 ലും നൽകി.
ന്യൂഡൽഹിയിൽ നടന്ന 2010 ലെ പ്രവാസി ഭാരതീയ ദിവസിൽ മുഖ്യാതിഥിയായിരുന്നു.
2015–16ൽ ഗ്രേറ്റർ ലണ്ടനിലെ ഹൈ ഷെരീഫായി നിയമിതയായ ഡോ. ഘസാല അഫ്സൽ ആണ് അദ്ദേഹത്തിന്റെ ഭാര്യ.
ഖാലിസ്ഥാൻ കമാന്റോ ഫോഴ്സ് ഇംഗ്ലീഷ് വിലാസം https://ml.wikipedia.org/wiki/Khalistan_Commando_Force Usage {{Infobox militant organization
|name     = 
|logo     = 
|caption  = 
|dates    = 
|leader   = 
|motives  = 
|area     = 
|ideology = 
|crimes   = 
|attacks  = 
|status   = 
}} Example
പഞ്ചാബിലെ ഒരു സിഖ് സായുധ സംഘടനയാണ് ഖാലിസ്ഥാൻ കമാന്റോ ഫോഴ്സ് ( കെ.സി.എഫ്. ).
അമേരിക്കൻ ഭരണകൂടത്തിനെയും, പഞ്ചാബ് പോലിസ് ഇന്റലിജനസിന്റെയും റിപ്പോർട്ട് പ്രകാരം, 1995 ൽ നടന്ന പഞ്ചാബ് മുഖ്യമന്ത്രി ബന്ത് സിംഗ് ന്റെ തിരോധാനം ഉൾപ്പെടെ  ഇന്ത്യയിൽ നടന്നു വരുന്ന പക കുറ്റകൃത്യങ്ങൾക്കും പിന്നിൽ കെ.സി.എഫ്. ആണെന്ന് പറയപ്പെടുന്നു.
കെ.സി.എഫ്. ഒരു വിവാദ സംഘടനയാണ്.
ഇന്ത്യ ഗവണ്മെന്റ് ഒരു തീവ്രവാത സംഘടന ആയി പ്രഖ്യാപിച്ചിരുന്നെങ്കിലും യു.എസ് ഗവണ്മെന്റ് കെ.സി.എഫ്. നെ തീവ്രവാത സംഘടനയുടെ പട്ടികയിൽ ഉൾപ്പെടുത്തിയിട്ടില്ല.
/ref നേതൃത്വം
1986 മന്ബീർ സിംഗ് ചഹേരു ആണ് കെ.സി.എഫ്. ന് രൂപം കൊടുത്തത്.
1986 ആഗസ്ത് 8 ന് പഞ്ചാബ് പോലീസ് മന്ബീർ സിംഗ് ചഹേരുവിനെ അറസ്റ്റ് ചെയ്യുകയുണ്ടായി, പിന്നീട് പോലീസ് കസ്റ്റടിയിലാിരുന സമയത്ത് തന്നെ മരണപ്പെടുകയാണ് ഉണ്ടായത്.
ചഹെരുവിന്റെ അറസ്റ്റ്ന് ശേഷം, പോലിസ് ഓഫീസർ ആയിരുന്ന സുഖ്ദേവ് സിംഗ്, കെ.സി.എഫ്. ൽ അംഗമായി.
സുഖ്ദേവ് പിന്നീട് തന്റെ പേര് ലഭ് സിംഗ് എന്നാക്കി മാറ്റുകയാണ് ഉണ്ടായത്.
മന്ബീറിന്റെ മരണത്തിനു ശേഷം കെ.സി.എഫ്. കൻവർജിത്ത് സിംഗ് സുൽത്താൻവിന്റ് ന്റെ നേതൃത്വം ഏറ്റെടുത്തു.
1989 ഒക്ടോബർ 18 ന്, കൻവർജിത്ത് സിംഗ് സുൽത്താൻവിന്റ്, ഉം മറ്റു രണ്ടു കെ.സി.എഫ്. പ്രവർത്തകരെയും ജലന്ദറിന് അടുത്ത് വെച്ച് പോലിസ് അറസ്റ്റ് ചെയ്തു.
കൻവർജിത്ത് സിംഗ് സുൽത്താൻവിന്റ് നെ രക്ഷിക്കാനുള്ള ശ്രമത്തിനിടെ പിടിക്കപ്പെടും എന്നായപ്പോൾ കെ.സി.എഫ്. ലെ ഒരു അംഗം, സംഘത്തെക്കുറിച്ചുള്ള വിവരങ്ങൾ ചോരാതിരിക്കാൻ
സയനൈഡ് ഗുളിക വിഴുങ്ങി ആത്മഹത്യ ചെയ്യുകയാണുണ്ടയത്.
1988 ജൂലൈ 12 ന് ലഭ് സിംഗ് നെ പോലിസ് കൊലപ്പെടുത്തി.
ലഭ് സിംഗിന്റെ മരണം സംഘടനയെ സാരമായി ബാധിച്ചു.
ലഭ് സിംഗിന്റെ മരണാനന്തരം കെ.സി.എഫ്. പിളർന്നു.
പിന്നീട് വസ്സൻ സിംഗ് സാഫ്ഫർവാൽ, പരംജിത് സിംഗ് പന്ജ്വാർ, ഗുജ്രാന്ത് സിംഗ് രാജസ്ഥാനി എന്നിവർ നയിച്ച ചെറു സംഘടനകളായി  പിരിഞ്ഞു.
ലഭ് സിംഗിന്റെ മരണത്തോടെ കെ.സി.എഫ് നേതാക്കൾ തമ്മിലുള്ള ഐക്യം നഷ്ട്മായി.
ലഭ് സിംഗും സുഖ്ദേവ് ബബ്ബറും ഉണ്ടാക്കിയെടുത്ത ഐക്യം ഇല്ലാതായി.
പ്രവർത്തനങ്ങൾ 1980 കാലഘട്ടം
ഓപ്പറേഷൻ ബ്ലൂ ‌സ്റ്റാർ, 1984 ലെ സുവർണ്ണ ക്ഷേത്ര സംഭവം, എന്നിവയോട് പ്രതികാരമെന്നോണം ഇന്ത്യൻ മിലിറ്ററി ഫോഴ്സുമായി പലതവണ ഏറ്റുമുട്ടുകയുണ്ടായി.
ഓപ്പറേഷൻ ബ്ലൂസ്റ്റാർ ൽ‌ വെച്ച് ഇന്ത്യൻ മിലിറ്ററി‌ ഫോഴ്സ് മേധാവി ആയിരുന്ന ഇൻസ്പക്റ്റർ ജനറൽ അരുൺ വൈദ്യ കൊല്ലപ്പെട്ടു.
യാഥാസ്ഥിക‌ സിഖിസം നിരോധനം ഏർപ്പെടുത്തിയിരുന്ന പല കാര്യങ്ങളും കെ.സി.എഫ് മൂലം ഇല്ലാതായി.
മദ്യവില്പനക്കാരെയും സിഗരറ്റ് കച്ചവടക്കാരെയും ഇത്‌ ബാധിച്ചു.
1987 ലെ‌ പഞ്ചാബ് കൂട്ടക്കൊലയിൽ കെ.സി.എഫ് ന്റെ പങ്കാളിത്തമുണ്ടെന്ന് സംശയിക്കുന്നു.
1990 കാലഘട്ടം
1980 മുതൽ 1990 വരെ കെ സി.എഫ് അതിന്റെ പ്രവർത്തനങ്ങൾ ശക്തിയായി‌ തന്നെ തുടർന്നു.
മറ്റു ചില തീവ്രവാത സംഘടനകളുമായി‌ ചേർന്നു പ്രവർത്തിക്കുകയുമുണ്ടായി.
1991 ജൂൺ മാസത്തിൽ പഞ്ചാബിന്റെ വടക്ക്-പടിഞ്ഞാറൻ ഭാഗത്ത് നടന്ന പാസഞ്ചർ ട്രെയിൻ അപകടത്തിൽ 50 പേരോളം വരുന്ന ആളുകൾ കൊല്ലപ്പെട്ടു.
അവരിൽ കൂടുതലും‌ ഹിന്ദുക്കളായിരുന്നു.
1993 ൽ ന്യൂഡൽഹിയിൽ വച്ച് അന്നത്തെ യൂത്ത് കോൺഗ്രസ്സ്‌ നേതാവായിരുന്ന മണീന്ദർജീത് സിങ് ബിട്ട യ്ക്ക് നേരേ നടത്തിയ ബോംബേറിൽ 8 പേർ മരിച്ചു.
ഇൻസ്പക്റ്റർ അരുൺ വൈദ്യ തിരോധാനത്തിന് കാരണക്കാരായ ഹർജിന്ദർ സിങ് ജിന്ദ, സുഖ്ദേവ് സിങ് സുഖ എന്നിവരെ 1992 ഒക്ടോബർ 9 ന് പൂന ജയിലിൽ മരണം വരെ തൂക്കിലേറ്റാൻ വിധിച്ചു.
സംശയം തോന്നുന്നവരെ പോലീസ് നിഷ്കരുണം വെടിവെച്ച് കൊല്ലുകയും, ഇത്‌‌ പുറം ലോകമറിയാതിരിക്കാൻ ആയിരക്കണക്കിന് ശവശരീരങ്ങൾ കത്തിച്ചു‌ തള്ളുകയും ചെയ്തു.
ഖാലിസ്ഥാൻ സംഭവത്തിനു കാരണക്കാരായ 4 പ്രധാന സംഘടനകളിൽ ഒന്ന് കെ.സി.എഫ്. ആയിരിന്നു.
2006 ജൂണിൽ, കെ.സി.എഫ് വിമത ഗ്രൂപ്പായ പഞ്ജവാർ അംഗമായിരുന്ന കുൽബിർ സിംഗ് ബരപിന്ദ് നെ കുറ്റവാളി എന്ന കാരണത്താൽ അമേരിക്ക ഇന്ത്യയിലേക്ക് തിരിച്ചയച്ചു.
ഒരു തീവ്രതവാത സംഘടനയുമായി ബന്ധപെട്ട് അമേരിക്കയിലേക്ക് കള്ളപാസ്പോർട്ടിൽ നുഴഞ്ഞു കയറാൻ ശ്രമിക്കവേ ആണ് പിടിക്കപ്പെട്ടത്.
ഇന്ത്യയിൽ 32 കേസുകളിൽ പ്രതിയായിരുന്ന ഇയാൾ 1990 കാലത്ത് 3 തവണ കൊല കുറ്റത്തിന് അറസ്റ്റിലായിട്ടുണ്ട്.
ഖാലിസ്ഥാൻ പ്രസ്ഥാനം സമാധാനപരമായ കാര്യങ്ങൾക്ക് വേണ്ടി പ്രവർത്തിക്കും എന്ന് തന്റെ അറസ്റ്റ് ന് ശേഷം പറയുകയുണ്ടായി.
References Paramjit Singh Panjwar (Khalistan Commando Force) The Indian Express, 4 December 2008 ↑ Paramjit Singh Panjwar (Khalistan Commando Force) The Indian Express, 4 December 2008 ↑ {{ cite web }} :  CS1 maint: bot: original URL status unknown ( link ) ↑ ↑ ↑ ↑ 1 2 ↑ ↑ ↑ ↑ Brown, Derek.
Fanatical Sikhs turn on traders, The Guardian , 8 April 1987.
↑ Three Sikh militant factions claim Delhi blast, Agence France-Presse 13 September 1993.
↑ ↑ Special Broadcasting Service :: Dateline - presented by George Negus {{ cite web }} :  CS1 maint: bot: original URL status unknown ( link ) ↑ ↑ Kulbir Singh sent to police custody, The Times of India , 19 June 2006.
↑ Zee News, India, "Judicial remand of Khalistan militant extended till 27 July" 14 July 2006
ഖാലിദ് ഹുസൈനി ഇംഗ്ലീഷ് വിലാസം https://ml.wikipedia.org/wiki/Khaled_Hosseini
കാബൂളിൽ ജനിച്ച് 1980-ൽ അമേരിക്കയിലേക്ക് കുടിയേറിയ അഫ്ഗാനി എഴുത്തുകാരൻ‌ .
വടക്കൻ കാലിഫോർണിയയിൽ താമസിക്കുന്നു.
ഇദ്ദേഹത്തിന്റെ ആദ്യ നോവലായ ദി കൈറ്റ് റണ്ണർ ‌ ഒരു അന്തർദേശീയ 'ബെസ്റ്റ് സെല്ലർ' ആയിരുന്നു.
രണ്ട് ദശലക്ഷത്തിലേറെ കോപ്പികൾ വിറ്റഴിഞ്ഞ ഈ നോവൽ മുപ്പത്തിനാലു രാജ്യങ്ങളിൽ പ്രസിദ്ധീകരിച്ചിട്ടുണ്ട്.
1965-ൽ കാബൂളിൽ ജനനം.
അഫ്ഗാൻ വിദേശകാര്യ മന്ത്രാലയത്തിലെ ഒരു ഉദ്യോഗസ്ഥനായിരുന്നു പിതാവ്.
മാതാവ് അദ്ധ്യാപികയും.
ഇറാനിലെ അഫ്ഗാൻ എംബസ്സിയിലേക്ക് പിതാവിന് മാറേണ്ടി വന്നപ്പോൾ ഹുസൈനിയും കുടുംബവും തെഹ്റാനിൽ കുറച്ചു കാലം ജീവിച്ചു, 1973-ൽ അവർ കാബൂളിലേക്ക് തന്നെ തിരിച്ചെത്തി.
1976-ൽ ഹുസൈനിയുടെ പിതാവിന് പാരീസിൽ ജോലി ലഭിച്ചതോടെ ഹുസൈനിയും കുടുംബവും പാരീസിലേക്ക് താമസം മാറ്റി.
പിന്നീടവർ അഫ്ഗാനിസ്ഥാനിലേക്ക് തിരിച്ചു വരേണ്ടെന്ന് തീരുമാനിച്ചു.
അപ്പോഴേക്കും അഫ്ഗാനിൽ സോവിയറ്റ് അധിനിവേശവും ഭരണമാറ്റവും വന്നിരുന്നു.
തുടർന്ന് ഹുസൈനിയും കുടുംബവും അമേരിക്കയിൽ രാഷ്ട്രീയ അഭയം തേടി കാലിഫോർണിയയിലെ സാൻജോസിൽ ജീവിതം തുടർന്നു.
1984-ൽ സാൻജോസിലെ ഇൻഡിപെൻഡൻസ് ഹൈസ്കൂളിൽ നിന്ന് പഠനം പൂർത്തിയാക്കി ഹുസൈനി സാന്താക്ലാരാ സർവ്വകലാശാലയിൽ ചേർന്നു.
ജീവശാസ്ത്രത്തിൽ ബിരുദം നേടിയ അദ്ദേഹം പിന്നീട് സാന്റിയാഗോയിലെ കാലിഫോർണിയൻ സർവ്വകലാശാലയിൽ നിന്ന് വൈദ്യശാസ്ത്രത്തിൽ എംഡി.